b'\n_START_ARTICLE_\nSpletno nadlegovanje\n_START_SECTION_\nVzroki spletnega nadlegovanja\n_START_PARAGRAPH_\nDo spletnega nadlegovanja lahko pride tudi zaradi dolg\xc4\x8dasa ali preprosto iz zabave, pa tudi zaradi tega, ker imajo otroci in mladostniki pogosto nenadzorovan in neomejen dostop do tehnolo\xc5\xa1kih naprav._NEWLINE_Do spletnega nadlegovanja lahko pride iz podobnih razlogov kot do vsakega drugega nadlegovanja: zaradi jeze, potrebe po ma\xc5\xa1\xc4\x8devanju, zaradi zavisti, z namenom opozoriti nase, \xc5\xbeelje po mo\xc4\x8di in oblasti, opozarjanja na svoj socialni status, ipd.\n_START_SECTION_\nKako poteka spletno nadlegovanje?\n_START_PARAGRAPH_\nNadlegovanje lahko poteka v obliki neposrednih ali posrednih napadov. Neposredno napadanje pomeni, da napadalci sporo\xc4\x8dila po\xc5\xa1iljajo neposredno otroku - \xc5\xbertvi, posredni napadi pa potekajo preko drugih oseb, ki se svoje vloge posrednika lahko zavedajo ali pa tudi ne.\n_START_SECTION_\nKako se izogniti spletnemu nadlegovanju?\n_START_PARAGRAPH_\nOtrokom na spletu ne moremo omogo\xc4\x8diti popolne varnosti, lahko pa se nau\xc4\x8dimo prepoznavati znake spletnega nadlegovanje in mlaj\xc5\xa1e generacije u\xc4\x8dimo o etiki na spletu ter jim ponudimo koristne napotke, ki naj bodo njihovo vodilo pri aktivnostih na spletu in uporabi sodobnih komunikacijskih sredstev.'